विलायत पोर्टल : प्राप्त जानकारी के अनुसार कुर्द रेफ़्रेंडम और किरकुक संकट के बाद कुर्दिस्तान का एक दल वरिष्ठ शिया धर्म गुरु आयतुल्लाह सीस्तानी से भेंट करने नजफ़ पहुंच चुका है । सूत्रों के अनुसार कुर्दिस्तान संकट पर चर्चा करने के लिए कुर्दिस्तान की गोरान पार्टी और पेट्रियोटिक यूनियन ऑफ़ कुर्दिस्तान पार्टी का प्रतिनिधि दल आयतुल्लाह सीस्तानी से भेंट करने के लिए नजफ़ पहुँच चुका है । स्काई न्यूज़ के अनुसार यह दल सद्र मूवमेंट के नेता मुक़्तदा सद्र से भी भेंट करेगा । ज्ञात रहे कि कुर्द रेफ़्रेंडम के समय भी आयतुल्लाह सीस्तानी ने कुर्द नेताओं को कहा था कि वह बग़दाद सरकार से अपने मतभेदों को देश की संघीय अदालत के द्वारा सुलझाएं ।